Ski-VM 2003

Ski-VM 2003 ble arrangert i perioden 18. februar til 1. mars i Val di Fiemme i Italia. Dette var andre gang Val di Fiemme var arrangørsted for ski-VM, første gang var i 1991. 

Jaktstart i langrenn ble erstattet av skiatlon, også kalt «dobbelt jaktstart», «fellesstart med skibytte» og «duatlon». Øvelsen starter som fellesstart med første halvdel av rennet i klassisk distanse med fortløpende bytte av ski og bytte av stilart for siste halvdel. Distansene var 5 km klassisk + 5 km fri teknikk for kvinner og 10 km klassisk + 10 km fri teknikk for menn. En annen endring besto av at distansene 15 km for kvinner og 30 km for menn ble gjort om fra intervallstarter til fellesstart.

Norges langrennslag for kvinner ble betydelig svekket da Bente Skari ble syk. Hun hadde allerede vunnet de to første distansene og var en av de store favorittene til å vinne flere medaljer. Skari måtte stå over de resterende øvelsene skiatlon, stafett og fellesstart. 

Det ble dramatisk på 4 x 10 km stafett i langrenn for menn. Sverige ledet med omtrent 20 sekunder etter tredje etappe og Jörgen Brink, som gikk ankeretappen for svenskene, økte ledelsen med flere sekunder tidlig på etappen. Avstanden ned til Thomas Alsgaard for Norge og Axel Teichmann for Tyskland ble såpass stor at det kunne se ut til at de måtte nøye seg med sølv- og bronsemedaljene. Omtrent 1,3 km fra målstreken hadde Asgaaard og Teichmann tatt igjen Brink, som hadde fått store problemer. Først trodde TV-kommentatorene på NRK, Kjell Kristian Rike og Jon Herwig Carlsen, at dette var en utøver som hadde blitt tatt igjen med en runde. De forsto straks at det var Brink som ble hentet inn og nesten stoppet helt opp i løypa. Alsgaard og Teichmann fosset forbi Brink og spurtduellen mellom Alsgaard og Teichmann ga gull for Norge med Tyskland på sølvplassen. Brink klarte å berge bronsemedaljen for Sverige. Årsaken til Brinks kollaps var hjerteflimmer, noe som heldigvis bedret seg og han tok bronse på 50 km fem dager senere.

Det ble konkurrert i 18 øvelser, av disse var det fire lagøvelser. Norge tok 16 av 54 medaljer, mens Tyskland vant åtte medaljer. Øverst på utøvernes medaljetabell kom Bente Skari, Thomas Alsgaard og Adam Małysz som vant to gull hver, mens Kristina Šmigun og Olga Zavjalova vant flest medaljer med fire hver.

Resultater

Langrenn

Kvinner
1,5 km sprint, fri teknikk
26. februar

De øvrige norske plasseringene: Anita Moen (8.-plass) og Maj Helen Sorkmo (14.-plass).

10 km klassisk
20. februar

De øvrige norske plasseringene: Vibeke Skofterud (22.-plass), Maj Helen Sorkmo (26.-plass) og Marit Roaldset (28.-plass).

15 km fellesstart, klassisk
18. februar

De øvrige norske plasseringene: Marit Bjørgen (24.-plass) og Marit Roaldset (31.-plass). Anita Moen brøt.

10 km skiatlon (5 km klassisk + 5 km fri teknikk)
22. februar

De øvrige norske plasseringene: Vibeke Skofterud (13.-plass), Kristin Størmer Steira (28.-plass) og Anita Moen (29.-plass).

4 x 5 km stafett (2 x 5 km klassisk + 2 x 5 km friteknikk)
24. februar

Finland kom opprinnelig på 2.-plass i stafetten, men ble diskvalifisert på grunn av brudd på doping-reglene.

30 km fri teknikk
28. februar

De norske plasseringene: Kristin Størmer Steira (26.-plass). Både Jannike Irene Østby og Hilde Gjermundshaug Pedersen brøt.

Menn 
1,5 km sprint, fri teknikk
26. februar

De øvrige norske plasseringene: Jens Arne Svartedal (11.-plass), Trond Einar Elden (24.-plass) og Thomas Alsgaard (42.-plass).

15 km klassisk
21. februar

De øvrige norske plasseringene: Odd-Bjørn Hjelmeset (10.-plass), Jens Arne Svartedal (19.-plass) og Tore Bjonviken (44.-plass).

30 km fellesstart, klassisk
19. februar

De øvrige norske plasseringene: Odd-Bjørn Hjelmeset (8.-plass).

20 km skiatlon (10 km klassisk + 10 km fristil)
23. februar

De øvrige norske plasseringene: Frode Estil (12.-plass) og Kristen Skjeldal (22.-plass). Odd-Bjørn Hjelmeset brøt.

4 x 10 km stafett (2 x 10 km klassisk + 2 x 10 km fri teknikk)
25. februar

50 km fri teknikk
1. mars

De norske plasseringene: Kristen Skjeldal (24.-plass), Frode Estil (29.-plass), Håvard Bjerkeli (30.-plass) og Tore Ruud Hofstad (34.-plass).

Kombinert 
Sprint (skihopping stor bakke K120 + 7,5 km langrenn)
28. februar

De norske plasseringene: Ola Morten Græsli (8.-plass) og Petter Tande (25.-plass).

Individuelt (skihopping normalbakke K95 + 15 km langrenn)
21. februar

De øvrige norske plasseringene: Kenneth Braaten (9.-plass), Ola Morten Græsli (15.-plass) og Petter Tande (20.-plass).

Lagkonkurranse (skihopping normalbakke K95 + 4 x 5 km langrenn)
24. februar

Skihopping 
Normalbakke (K95)
28. februar

De øvrige norske plasseringene: Bjørn Einar Romøren (10.-plass), Lars Bystøl (12.-plass) og Roar Ljøkelsøy (18.-plass).

Stor bakke (K120)
22. februar

De norske plasseringene: Bjørn Einar Romøren (13.-plass), Sigurd Pettersen (18.-plass) og Roar Ljøkelsøy (22.-plass).

Lagkonkurranse stor bakke (K120)
23. februar

Medaljestatistikk

Nasjoner

Beste utøver 
Totalt 57 utøvere vant minst en medalje.

Norges tropp

Langrenn

Skihopping

Kombinert

Referanser

Eksterne lenker
 Offisielle resultater, langrenn hos fis-ski.com
 Offisielle resultater, skihopping hos fis-ski.com
 Offisielle resultater, kombinert hos fis-ski.com

Kilder 
 

 
Internasjonale mesterskap i 2003
Internasjonale mesterskap i Italia
Sport i Italia i 2003
Provinsen Trento
Langrenn i 2003
Skihopping i 2003
Kombinert i 2003
Langrenn i Italia
Skihopping i Italia
Kombinert i Italia